(1621) Daer rijst mijn licht ! VViens schoonheyt ongeblaempt , Het g ' claer gesicht Des werelts maeckt beschaempt : Daer blinckt , mijn held ' re sonn ' ! Die ouerwon ' ( Door haer groote cracht ) Den bedroefden nacht , Van mijn swaer gedacht En sinnen : Met reden moet ick haer beminnen .Mijn Cipria , Mijn eenichste goddinn ' Comt volght my na , Laet ons gaen t ' bosch ' waert inn ' En soecken ( ouer all ' ) Een groot getall ' Bloemkens soet van geur , Chierich van coleur , Dan sullen wy ( deur Liefd ' jonstich ) Vlechten eenen crans : ( seer constich ) Princesse .Prinsch ' lijcke maecht , Mijn g ' lory , lof , en roem , Secht of ghy saeght V leuen fraeyder bloem , Als dees ' Peoene schoon ' Die g ' lijck een croon ' T ' aerdt - rijcx hooft bepronckt : Door den Mey verjonckt : Haren guer ontuonckt ( Van binnen Ghelijck als ghy ô lief ) mijn sinnen .